Retraktorius (šachmatai)
Samuelis Loidas The Chess Monthly 1860 Retraktorius - tai šachmatų uždavinys, kurio užduotyje siūloma baltiesiems ar juodiesiems atsiimti paskutinį arba keletą paskutiniųjų ėjimų ir, pradedant nuo pasiektos pozicijos, nurodytu užduotyje ėjimų skaičiumi, skelbti matą. Tokių uždavinių sprendimas susideda iš dviejų dalių: pirmojoje, einant atgal, atsisakoma tariamų ankstesnių ėjimų, grįžtama prie buvusios ankstesnės figūrų padėties, nuo kurios, vėl pradėjus eiti į priekį, jau kitais ėjimais (antroji dalis) per nurodytą ėjimų skaičių skelbiamas matas.